open-index/open-wikipedia-markdown huggingface dataset:
দীপংকর তালুকদার

**দীপংকর তালুকদার এমপি** একজন বাংলাদেশি রাজনীতিবিদ ও পার্বত্য রাঙ্গামাটি আসনের সাবেক সংসদ সদস্য। এছাড়াও তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী ছিলেন। তিনি পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রারম্ভিক জীবন
দীপংকর তালুকদার ১৯৫২ সালের ১২ ডিসেম্বর পার্বত্য রাঙ্গামাটি জেলার চম্পকনগর গ্রামে জন্মগ্রহণ করেন। তার পিতার নাম হেমন্ত প্রসাদ তালুকদার ও মাতার নাম বিদুৎপ্রভা তালুকদার। তিনি শিক্ষাজীবনে ঢাকা বিশ্ববিদ্যালয় থেকে ১৯৭৪ সালে ইংরেজিতে স্নাতক ডিগ্রি অর্জন করেন।

## রাজনৈতিক জীবন
দীপংকর তালুকদার ছাত্রজীবনে রাজনীতির সাথে যুক্ত হন ও ঊনসত্তরের গণঅভ্যুত্থানের একজন সক্রিয় কর্মী ছিলেন। ১৯৭২-৭৩ মেয়াদে তিনি ছাত্রলীগের কেন্দ্রীয় কমিটি ও ঢাকা বিশ্ববিদ্যালয়ের জগন্নাথ হল ছাত্র সংসদের সদস্য নির্বাচিত হন। ১৯৭৩-৭৪ মেয়াদে তিনি ছাত্রলীগের কেন্দ্রীয় আন্তর্জাতিক বিষয়ক সম্পাদক হিসেবে দায়িত্ব পালন করেন। ১৯৮৬ সালে আওয়ামী লীগের রাঙ্গামাটি জেলা শাখার সাধারণ সম্পাদক নির্বাচিত হন। ১৯৯৬ সালে তিনি উক্ত জেলা শাখার সভাপতি নির্বাচিত হন ও বর্তমানে এ দায়িত্ব পালন করছেন।

১৯৯৮ সালে পার্বত্য চট্টগ্রাম শরনার্থী বিষয়ক টাস্কফোর্স গঠিত হলে তাকে এর চেয়ারম্যানের দায়িত্ব দেওয়া হয়। ১৯৯১ সালে তিনি পরিবেশ, বন ও জলবায়ু পরিবর্তন মন্ত্রণালয় সংক্রান্ত সংসদীয় স্থায়ী কমিটি, ১৯৯৬ সালে বাংলাদেশ শিক্ষা কমিটি, সংস্থাপন মন্ত্রণালয় সংক্রান্ত স্থায়ী কমিটি ও জাতীয় সংসদ হাউস কমিটির সদস্য হিসেবে দায়িত্ব পালন করেন। ২০০৯ সালে আওয়ামী লীগ সরকার গঠন করার পর তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রীর দায়িত্ব পান এবং ২০১৪ সাল পর্যন্ত এ দায়িত্ব পালন করেন।

দীপংকর তালুকদার ১৯৯১ সালে পঞ্চম জাতীয় সংসদ নির্বাচনে পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে ৪৯২২১ ভোট পেয়ে প্রথমবারেরমত সংসদ সদস্য নির্বাচিত হন। পরবর্তীতে একই আসন থেকে জুন ১৯৯৬ সালে সপ্তম, ২০০৮ সালে নবম ও ২০১৮ সালে একাদশ জাতীয় সংসদ নির্বাচনে বিজয়ী হন। তবে, ২০০১ সালে আষ্টম ও ২০১৪ সালে দশম জাতীয় সংসদ নির্বাচনে অংশ নিয়ে পরাজিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## ব্যক্তিগত জীবন
দীপংকর ব্যক্তিগত জীবনে বিটা তালুকদারের সাথে বিবাহ বন্ধনে আবদ্ধ হন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:রাঙ্গামাটি জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশী বৌদ্ধ
বিষয়শ্রেণী:দশম জাতীয় সংসদ সদস্য
বিষয়শ্রেণী:চাকমা ব্যক্তি
বিষয়শ্রেণী:রাঙ্গামাটি জেলার ব্যক্তি
গ্রিব

**গ্রিব** () হলো অর্ডার **Podicipediformes**-এর সদস্য এবং এ অর্ডারের সাথে যুক্ত একমাত্র পাখি। 

গ্রিব হলো বিস্তৃত অর্ডারের মিঠা জলের ডুবুরি পাখি, যাদের মধ্যে অনেকে মাইগ্রেশনের সময় ও শীতকালে সাগর যায়। এ অর্ডার শুধুমাত্র একটি পরিবারই ধারণ করে **Podicipedidae**।

## তথ্যসূত্র

## বহিঃসংযোগ

বিষয়শ্রেণী:জলচর পাখি
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
বাহারে শরিয়ত

***বাহার-এ-শরীয়ত*** (১৯৩৯) একটি ইসলামী ফিক্বহ (শাস্ত্র) এর বিশ্বকোষ, হানাফী মাযহাব অনুসারে, ২০ খণ্ডে বিস্তৃত। এটার ১৭ খন্ড ইমাম আহমদ রেজা খানের একজন শিষ্য মুফতি আমজাদ আলী আজমী কর্তৃক লিখিত। সর্বশেষ ৩ খন্ড তার মৃত্যুর পর তার শিষ্যদের দ্বারা সংকলিত হয়েছে। বইটি সাধারণ উর্দুতে লিখিত। সাধারণ লোক, আলেমদের এবং গবেষক পণ্ডিতরা সবাই এটির ১১৬২ টি বিষয়ের সাথে ইসলামী শরিয়তের একটি সম্পূর্ণ বই খুঁজে পেয়েছেন।

এটি মূলত মহিলাদের এবং শিশুদের জন্য লেখা ছিল, কিন্তু এখন ইসলামী শিক্ষাপ্রতিষ্ঠানে পড়ানো করা হয়। বিচারপতিও বইটিতে দেওয়া সিদ্ধান্তের উপর নির্ভর করেন। এই বইয়ের প্রথম খন্ড মূলত ইসলামের মৌলিক নীতিগুলিতে মনোনিবেশ করে। নামাজ, আকীদা, তাহারাত, রোজা, যাকাত ও হজ্জের জন্য পৃথক অংশ রয়েছে। দ্বিতীয় অংশে তালাক (তালাক) ও খুলা, (পণ্য কেনার ও বিক্রয়ের সাথে জড়িত বাণিজ্য বিষয়) এবং কুফরী বাক্য ইত্যাদি বিষয় অন্তর্ভুক্ত রয়েছে। ১৪ থেকে ২০ টি অংশ তৃতীয় খণ্ডে সংকলিত হয়, যার মধ্যে রয়েছে  উত্তরাধিকার, কাসাস, দিযাত ইত্যাদি বিষয়গুলি। একজন ব্যক্তির সমগ্র জীবনকে অন্তর্ভুক্ত করে এমন বিষয়গুলি লেখক দ্বারা আলোচনা করা হয়েছে। ২০১০ সালে, বাহার-এ-শরিয়তের ১০০ বছরের উদ্‌যাপন লেখক পুত্র দ্বারা পালন করা হয়। বইটি ভারত ও পাকিস্তান জুড়ে অনেক প্রকাশক দ্বারা প্রকাশিত হয়েছে।

## আরো দেখুন
*কানযুল ঈমান
*হুসামুল হারামাইন

## তথ্যসূত্র

## বহিঃসংযোগ
*বাহারে শরিয়ত ডাউনলোড করুন

বিষয়শ্রেণী:সুন্নি সাহিত্য
বিষয়শ্রেণী:হানাফি সাহিত্য
বিষয়শ্রেণী:১৯৩৯-এর বই
বিষয়শ্রেণী:শরিয়ত
বিষয়শ্রেণী:ভারতে ইসলাম
বিষয়শ্রেণী:উর্দু বিশ্বকোষ
বিষয়শ্রেণী:হানাফী
বিষয়শ্রেণী:ইসলামি আইনশাস্ত্র সম্পর্কিত বই
বিষয়শ্রেণী:আইনের বিশ্বকোষ
বিষয়শ্রেণী:ইসলামি বিশ্বকোষ
বিষয়শ্রেণী:পাকিস্তানে ইসলাম
বিষয়শ্রেণী:২০শ শতাব্দীর সাহিত্য
বিষয়শ্রেণী:২০শ শতাব্দীর বিশ্বকোষ
বিষয়শ্রেণী:২০শ শতাব্দীর ভারতীয় বই
বিষয়শ্রেণী:ভারতীয় অ-কল্পকাহিনী বই
বিষয়শ্রেণী:ভারতীয় ধর্মপাঠ্য
বিষয়শ্রেণী:ভারতীয় বিশ্বকোষ
বিষয়শ্রেণী:ইসলাম বিষয়ক বই
কনকা গ্রুপ

**কনকা গ্রুপ কোং., লিমিটেড** () একটি চীনা ইলেকট্রনিক পণ্য প্রস্তুতকারী যার সদরদপ্তর শেনচেন, [কুয়াংতুংয়ে অবস্থিত এবং শেনচেন স্টক এক্সচেঞ্জে তালিকাভূক্ত।

== ইতিহাস ==
এটি ১৯৮০ সালে [শেনচেন কনকা ইলেক্ট্রনিক গ্রুপ কোম্পানি লিমিটেড হিসেবে প্রতিষ্ঠিত হয় এবং ১৯৯৫ সালে এর নাম কনকা গ্রুপ কোম্পানি লিমিটেডে পরিবর্তন করে।

কোম্পানিটি ইলেকট্রনিক প্রস্তুতকারী যার সদরদপ্তর চীনের শেনচেনে অবস্থিত ও কুয়াংতুং, চীনে তাদের আরও কিছু ম্যানুফেকচারিং ফ্যাসিলিটি রয়েছে। কোম্পানিটি তাদের পণ্যসমূহ দেশীয় বাজার ও বাইরের বাজারেও বিক্রি করে।

মার্চ ২০১৮ মোতাবেক কোম্পানিটির চারটি প্রধান সাবসিডিয়ারি ছিলো।

## প্রাথমিক পণ্য গ্রুপ
* টেলিভিশন
* ডিজিটাল সাইনেজ এলসিডি/এলইডি
* রেফ্রিজারেটর ও রান্নাঘরের অন্যান্য জিনিসপত্র

## তথ্যসূত্র

বিষয়শ্রেণী:চীনা ব্র‍্যান্ড
বিষয়শ্রেণী:ব্যবসা প্রতিষ্ঠান
বিষয়শ্রেণী:প্রযুক্তি কোম্পানি
বিষয়শ্রেণী:ভোক্তা ইলেকট্রনীয় দ্রব্য
বিষয়শ্রেণী:চীনের ইলেকট্রনিক্স কোম্পানি
বিষয়শ্রেণী:প্রদর্শন প্রযুক্তি কোম্পানি
বিষয়শ্রেণী:শেনচেন ভিত্তিক প্রস্তুতকারক কোম্পানি
বিষয়শ্রেণী:চীনা মার্কা
বিষয়শ্রেণী:শেনচেন স্টক এক্সচেঞ্জে তালিকাভুক্ত কোম্পানি
খ্রিষ্টধর্ম প্রচারাভিযান

**খ্রিষ্টধর্ম  প্রচার অভিযান** বা **খ্রিষ্টধর্ম প্রচারণা** হল সারা বিশ্বে অখ্রিষ্টানদের মাঝে খ্রিষ্টধর্ম ছড়িয়ে দেওয়ার উদ্দেশ্যে আয়োজিত আনুষ্ঠানিক প্রচারণা অভিযান। দ্বিতীয় ভ্যাটিকান পরিষদ (দ্য সেকেন্ড ভ্যাটিকান কাউন্সিল, ১৯৬২-৬৫) শুধুমাত্র অখ্রিষ্টানদের মাঝে ধর্মপ্রচারণার নির্দেশনা দিয়েছে। প্রচারণাগুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্মপ্রচারণা অভিযানগুলো ধর্মান্তরকরণের সুবিধার্থে গরিব-মিসকিনদের মাঝে মানবিক ক্রিয়াকলাপও চালিয়ে যায়। বিশ্বে কয়েক ধরনের ধর্মপ্রচার অভিযান লক্ষ্য করা যায়, যেমন স্বল্পমেয়াদী, দীর্ঘমেয়াদী ইত্যাদি। অনেকে তাদের সারা জীবন ধর্মপ্রচারণায় ব্যয় করে।

## ইতিহাস
ব্যুৎপত্তিগতভাবে, খ্রিষ্টধর্ম প্রচার অভিযান এসেছে গ্রিক শব্দ (*apostolē*) 'এপোস্টল'-এর থেকে। ইংরেজি ভাষায় বলা হয় 'ক্রিশ্চিয়ান মিশন' (christian mission)। এপোস্টল শব্দের ব্যুৎপত্তিগতভাবে আক্ষরিক অর্থ বিশেষ উদ্দেশ্য চরিতার্থ করবার লক্ষ্যে কাউকে কোথাও প্রেরণ। খ্রিষ্টধর্মের পরিভাষায় এপোস্টল বর্তমানে  খ্রিষ্টধর্ম প্রচার অভিযানে অংশগ্রহণ করবার ঐশী আহ্বানে সাড়া দেওয়া বোঝায়। খ্রিষ্টানদের কাছে ইব্রাহিম, মুসা, পল ইত্যাদি নেতৃস্থানীয় ধর্মপ্রচারক। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)

খ্রিষ্টধর্ম প্রচারণার ফলশ্রুতিতে একবিংশ শতকে বিশ্বের তিন ভাগের একভাগ লোক খ্রিষ্টধর্মে বিশ্বাস করে এবং অনুসারীর সংখ্যায় খ্রিষ্টধর্ম বিশ্বের বৃহত্তম ধর্মে পরিণত হয়েছে, যা ''এন্সাইক্লোপিডিয়া ব্রিটানিকা''র ভাষায় 'খ্রিষ্টধর্ম প্রচার অভিযানের ফসল'। খ্রিষ্টান জনসংখ্যায় আফ্রিকা, লাতিন আমেরিকা, এশিয়া এখন ইউরোপ, আমেরিকা ইত্যাদি খ্রিষ্টধর্মের কেন্দ্রসমূহকে ছাড়িয়ে গেছে। ধর্মের ইতিহাসে এ এক অভিনব ব্যাপার।

ভারত, চীন, ও বাংলাদেশ ইত্যাদি দেশগুলোতে অন্য ধর্ম থেকে খ্রিষ্টধর্মে ধর্মান্তরের হার সবচেয়ে বেশি। ২০১০ থেকে ২০১৬ সাল পর্যন্ত বাংলাদেশে ৯১০০০ হাজার মুসলমান খ্রিষ্টধর্মে দীক্ষা নিয়েছেন। চীনে অন্য ধর্ম থেকে ধর্মান্তরিত খ্রিষ্টান বৃদ্ধির বার্ষিক হার ৭ শতাংশ।
## সমালোচনা

খ্রিষ্টধর্ম প্রচারকদের বিরুদ্ধে উত্থিত অভিযোগগুলোর মাঝে রয়েছে তারা আদিবাসী ও উপজাতিদের পশ্চিমাকরণের মাধ্যমে স্বকীয় সংস্কৃতি ও ভাষা বিলুপ্তকরণে ভূমিকা রাখছে। সারা বিশ্বে ইউরোপীয় সাম্রাজ্যবাদ বিকাশে পঞ্চদশ শতক থেকেই খ্রিষ্টধর্ম প্রচার অভিযানগুলো সহায়ক শক্তি হিসেবে ভূমিকা রেখেছে।

## তথ্যসূত্র

বিষয়শ্রেণী:খ্রিষ্টান পরিভাষা
বিষয়শ্রেণী:খ্রিস্টধর্ম প্রচারণা
বিষয়শ্রেণী:খ্রিস্টধর্মে ধর্মান্তর
বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টীয়করণ
আহসানুল ইসলাম টিটু

**আহসানুল ইসলাম টিটু** হলেন একজন বাংলাদেশী পুঁজিবাজার বিশেষজ্ঞ, রাজনীতিবিদ এবং বাণিজ্য মন্ত্রণালয়ের সাবেক প্রতিমন্ত্রী। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে এবং ২০২৪ সালে একই দল হতে দ্বাদশ জাতীয় সংসদ নির্বাচনে টানা ২য় বারের মতো সংসদ সদস্য নির্বাচিত হন। এর আগে ২০১৩-১৪ মেয়াদে ঢাকা স্টক এক্সচেঞ্জের সভাপতি হিসেবে দায়িত্ব পালন করেন।

## প্রারম্ভিক জীবন
টিটু ১১ ডিসেম্বর ১৯৬৯ সালে টাঙ্গাইল জেলার নাগরপুর উপজেলার নয়াপারা গ্রামে জন্মগ্রহণ করেন। তার পৈতৃক বাড়ী গ্রাম -আড়িয়ল, ইউনিয়ন- বালিগাঁও আড়িয়ল, টঙ্গিবাড়ী, মুন্সিগঞ্জ (বিক্রমপুর) তার পিতার নাম মকবুল হোসেন ও মাতার নাম গোলাম ফাতেমা তাহেরা খানম। তিনি ঢাকা রেসিডেনসিয়াল মডেল থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ব্যাংককের অ্যাজাম্পসন বিশ্ববিদ্যালয় থেকে বিবিএ ও যুক্তরাষ্ট্রের পিটসবার্গ স্টেট বিশ্ববিদ্যালয় থেকে এমবিএ ডিগ্রি অর্জন করেন।

## কর্মজীবন
টিটু শিক্ষাজীবন শেষ করে ব্যবসাতে যুক্ত হন। ১৯৯৩ সালে ঢাকা স্টক এক্সচেঞ্জের (ডিএসই) সদস্যপদ পান। ১৯৯৫ সালে তিনি মনা ফিন্যান্সিয়াল কনসালটেন্সি এন্ড সিকিউরিটিজের ব্যবস্থাপনা পরিচালকের দায়িত্ব গ্রহণ করেন। এছাড়াও তিনি সন্ধানী লাইফ ইন্সুরেন্স কোম্পানির ব্যবস্থাপনা পরিচালকের দায়িত্ব পালন করছেন।

১৮ ডিসেম্বর ১৯৯৭ থেকে ৩০ মার্চ ২০০০ সাল পর্যন্ত তিনি ঢাকা স্টক এক্সচেঞ্জের কাউন্সিলর, ২৯ মার্চ ২০০১ পর্যন্ত ভাইস-চেয়ারম্যান, ১৬ মার্চ ২০১১ পর্যন্ত পরিচালক, ১৫ মার্চ ২০১২ পর্যন্ত সিনিয়র সহ-সভাপতি এবং ২০১৩ সালের ১৫ জুন তিনি ঢাকা স্টক এক্সচেঞ্জের সভাপতি নির্বাচিত হন এবং ২০১৪ পর্যন্ত এ দায়িত্ব পালন করেন। এছাড়ও তিনি বাংলাদেশ বীমা সমিতির সহ-সভাপতির দায়িত্ব পালন করেন।

## রাজনৈতিক জীবন
বর্তমানে তিনি বাংলাদেশ সরকারের মাননীয় বাণিজ্য প্রতিমন্ত্রী হিসাবে কর্মরত আছেন। টিটু বাংলাদেশ আওয়ামী লীগের টাঙ্গাইল জেলা শাখার শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি একই আসন থেকে প্রতিদ্বন্দ্বিতা করে সতন্ত্র প্রার্থী খন্দকার আবদুল বাতেনের কাছে পরাজিত হন।

## ব্যক্তিগত ও পারিবারিক জীবন
টিটু ব্যক্তিগত জীবনে আরিয়া ইসলামের সাথে বিবাহ বন্ধনে আবদ্ধ হন। তার পিতা মকবুল হোসেন ১৯৯৬ এর নির্বাচনে ঢাকা-৯ আসন থেকে নির্বাচিত হন।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:শেখ হাসিনার পঞ্চম মন্ত্রিসভার সদস্য
রেজাউল করিম হীরা

**রেজাউল করিম হীরা** বাংলাদেশ আওয়ামীলীগের একজন রাজনীতিবিদ ও সংসদ সদস্য। তিনি জামালপুর-৫ থেকে ১৯৯৬, ২০০১, ২০০৮ ও ২০১৪ সালে সংসদ সদস্য নির্বাচিত হয়েছিলেন। তিনি দ্বিতীয় হাসিনা মন্ত্রিসভার ভুমি মন্ত্রী ছিলেন।

## প্রাথমিক জীবন
হীরা ১ ডিসেম্বর ১৯৪২ সালে জামালপুরে জন্মগ্রহণ করেন। তার পিতার নাম নুরুল হক চৌধুরী ও মাতার নাম জয়গুন্নেছা। তিনি মাধ্যমিক পর্যন্ত পডাশুনা করেছেন।

## রাজনৈতিক জীবন
হীরা প্রথম সংসদ নির্বাচন করেন ১৯৯১ সালে স্বতন্ত্র প্রার্থী হয়ে করলেও প্রথম সংসদ সদস্য নির্বাচিত হন ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে। এর তিনি ২০০১ ও ২০০৮ সালে পুনরায় বিএনপির সিরাজুল হককে পরাজিত করে সংসদ সদস্য নির্বাচিত হন। ২০০৯ সালে হাসিনা দ্বিতীয় মন্ত্রিসভা গঠন করলে তিনি ভূমি মন্ত্রণালয়ের দায়িত্ব পান। ২০১৪ সালে দশম জাতীয় সংসদ নির্বাচনে বিএনপি নির্বাচন বয়কট করলে মহাজোটের শরীক জাতীয় পার্টি-জেপির বাবর আলী খানকে ১৯ হাজার ৩৪৫ ভোটের ব্যবধানে পরাজিত করেন। ১ মার্চ দশম সংসদের ভূমি মন্ত্রণালয় সম্পর্কিত স্থায়ী কমিটির সভাপতি হিসেবে নিয়োগ পান। ২০১৮ সালের নির্বাচনে তিনি মনোনয়ন পত্র দাখিল করলেও পরে আওয়ামী লীগের মনোনয়ন না পাওয়া দলীয় নির্দেশে প্রত্যাহার করে নেন।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জামালপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:জামালপুর জেলার ব্যক্তি
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:সরকারি আশেক মাহমুদ কলেজের প্রাক্তন শিক্ষার্থী
গোলাম সবুর টুলু

**গোলাম সবুর টুলু** একজন বাংলাদেশী শিল্পপতি, রাজনীতিবিদ, ও সাবেক সংসদ সদস্য। তিনি ২০০৮ সালে বরগুনা-২ আসন থেকে নবম জাতীয় সংসদ নির্বাচনে আওয়ামী লীগের প্রার্থী হিসেবে সাংসদ নির্বাচিত হন। গোলাম সবুর টুলু ২০১৩ সালের জুলাইতে একটি সড়ক দুর্ঘটনায় নিহত হন।

## প্রারম্ভিক জীবন
সাবেক সাংসদ গোলাম সবুর টুলু বরগুনার পাথরঘাটা উপজেলার কালমেঘা গ্রামে জন্মগ্রহণ করেন। তিনি ব্যবসায় স্নাতক ডিগ্রি অর্জন করেন। তিনি মরহুম ফয়জদ্দিন হাওলাদারের ছেলে। ছয় ভাইয়ের মধ্যে তিনি পঞ্চম।

## রাজনৈতিক ক্যারিয়ার
তিনি মৃত্যুর আগ পর্যন্ত বাংলাদেশ নবম জাতীয় সংসদের সদস্য ও জেলা আওয়ামী লীগের সহ সভাপতি ছিলেন।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:নবম জাতীয় সংসদ সদস্য
বিষয়শ্রেণী:বরগুনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:পাথরঘাটা উপজেলার ব্যক্তি
হেল'স এঞ্জেল

***হেল'স এঞ্জেল*** (ইংরেজি : *Hell's Angel*; বাংলা: নরকের দেবদূত) হল ক্যাথলিক ধর্মপ্রচারক মাদার টেরিজার জীবন ও কর্ম উপজীব্য করে নির্মিত একটি প্রামান্যতথ্যচিত্র যা ১৯৯৪ সালে চ্যানেল ৪-এ প্রথম প্রচারিত হয়। তথ্যচিত্রটির ধারাভাষ্যকার ক্রিস্টোফার হিচেন্স, পরিচালক জেনি মরগান, প্রযোজক তারিক আলি। হিচেন্স ও আলি যৌথভাবে তথ্যচিত্রটির চিত্রনাট্য রচনা করেন।

তথ্যচিত্রটিতে টেরিজার সমালোচনা করে হিচেন্স বলেন যে টেরিজা গরিব-মিসকিনদের দুঃখদুর্দশাকে ঈশ্বর প্রণীত কপালের লিখন বলে মেনে নিতে বলেন এবং তাদের তিনি মানহীন, অনিরাপদ, ও অকার্যকর চিকিৎসা সেবা দিতে নানা ধরনের নৈতিকতাবিবর্জিত ব্যক্তির কাছ থেকে অর্থ গ্রহণ করেছেন।

পরবর্তীতে এই তথ্যচিত্রের ভিত্তিতে হিচেন্স  *[[দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস]]* (১৯৯৫) শিরোনামে একটি গ্রন্থ রচনা করেন।

## পটভূমি
টেরিজাকে নিয়ে গণমাধ্যমের প্রশ্নহীন স্থুল স্তুতিপূর্ণ প্রচারণার একটি জবাব *হেল'স এঞ্জেল*। গণমাধ্যমের হুজুগ সম্পর্কে তথ্যচিত্রটি বলে, গণমাধ্যমের স্থুল হুজুগ ও মধ্যযুগীয় কুসংস্কারের ধর্মচ্যুত অশৌচ এই মেলবন্ধন টেরিজার এমন এক ভাবমূর্তি তৈরি করেছে যা কেউ প্রশ্নবিদ্ধ করছে না।

## তথ্যসূত্র

## বহিঃসংযোগ
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মাদার টেরিজা
রুস্তম আলী ফরাজী

**ডা. রুস্তম আলী ফরাজী** একজন বাংলাদেশি চিকিৎসক ও রাজনীতিবিদ। তিনি পিরোজপুর-৩ আসনের সাবেক সংসদ সদস্য। তিনি ২০১৮ সালে জাতীয় পার্টির প্রার্থী হিসেবে চতুর্থ মেয়াদে সংসদ সদস্য হিসেবে নির্বাচিত হন।

## প্রারম্ভিক জীবন
রুস্তম আলী ফরাজী ২১ মার্চ ১৯৫২ সালে জন্মগ্রহণ করেন। রাজনীতিতে আসার পূর্বে তিনি একজন পেশাজীবি চিকিৎসক ছিলেন।

## রাজনৈতিক জীবন
রুস্তম আলী ফরাজী ১৯৯৬ সালে পিরোজপুর-৩ থেকে জাতীয় পার্টির প্রার্থী হিসাবে এবং ২০০১ সালে বাংলাদেশ জাতীয়তাবাদী দলের প্রার্থী হিসাবে সাংসদ নির্বাচিত হন। তিনি ৫ জানুয়ারী ২০১৪ থেকে পিরোজপুর -৩ থেকে একটি স্বতন্ত্র প্রার্থী হিসাবে সাংসদ নির্বাচিত হন। তিনি পাবলিক অ্যাকাউন্টস সম্পর্কিত সংসদীয় স্থায়ী কমিটির সদস্য ছিলেন। সর্বশেষ ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে সাংসদ হন। তিনি মোট পাঁচবার সংসদ নির্বাচনে অংশগ্রহণ করে চার বার বিজয়ী হন। ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী শামীম শাহনেওয়াজের কাছে হেরে যান।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বরিশাল বিভাগের চিকিৎসক
পুলিশ লাইন্স স্কুল এন্ড কলেজ, পাবনা

alt=Police Lines School and College, Pabna|থাম্ব|পুলিশ লাইন্স স্কুল এন্ড কলেজ, পাবনা
**পুলিশ লাইন্স স্কুল এন্ড কলেজ** পাবনা জেলায় অবস্থিত একটি শিক্ষা প্রতিষ্ঠান। ১৯৫১ সালে পাবনা জেলা পুলিশের উদ্যোগে প্রতিষ্ঠানটি প্রতিষ্ঠিত হয়। ২০০২ সাল পর্যন্ত প্রাথমিক বিদ্যালয় হিসাবে পাঠদান করা হলেও ২০০৩ সাল থেকে নিম্ন মাধ্যমিক, ২০০৭ সাল থেকে মাধ্যমিক পাঠদান কার্যক্রম পরিচালিত হয়ে আসছে। উচ্চ মাধ্যমিক পর্যায়ে পাঠদান শুরুর কার্যক্রম চলমান রয়েছে।

## তথ্যসূত্র

বিষয়শ্রেণী:পাবনার বিদ্যালয়
বিষয়শ্রেণী:পাবনার বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের পুলিশ লাইন স্কুল এন্ড কলেজ
খন্দকার আবদুর রশিদ

**খন্দকার আবদুর রশিদ** একজন বাংলাদেশী সাবেক সেনা কর্মকর্তা। তিনি পাকিস্তান সেনাবাহিনীতে চাকরি করতেন এবং বাংলাদেশের মুক্তিযুদ্ধের সময়ে পাকিস্তান সেনাবাহিনী থেকে অক্টোবর ১৯৭১ এ ছুটি নিয়ে ভারতে যান এবং নভেম্বর ১৯৭১ থেকে মুক্তিযুদ্ধে অংশগ্রহণ করেন। ১৯৭৫ সালের ১৫ই আগস্টে তৎকালীন (প্রথম) রাষ্ট্রপতি শেখ মুজিবুর রহমানের হত্যার সাথে জড়িত ছিলেন।

## জীবন বৃত্তান্ত
খন্দকার আবদুর রশিদ ১৯৪৬ সালে জড়িতলা জেলার চান্দিনার ছয়গড়িয়ায় জন্মগ্রহণ করেন। তার পিতার নাম আবদুল করিম খন্দকার। তার বড় মেয়ে মেহনাজ রশিদ ফ্রিডম পার্টির নেতা। আরেক মেয়ে শেহনাজ রশিদ খান।

তিনি পাকিস্তান সেনাবাহিনীতে চাকরি করতেন এবং বাংলাদেশ মুক্তিযুদ্ধের সময়ে পাকিস্তান সেনাবাহিনী থেকে অক্টোবর ১৯৭১ এ ছুটি নিয়ে ভারতে যান এবং নভেম্বর ১৯৭১ থেকে মুক্তিযুদ্ধে অংশগ্রহণ করেন। বাংলাদেশ স্বাধীনের পর তিনি বাংলাদেশ সেনাবাহিনীতে যোগ দিয়ে লেফটেন্যান্ট কর্নেল পদে উন্নীত হন।

তিনি সৈয়দ ফারুক রহমানের সঙ্গে বাংলাদেশ ফ্রিডম পার্টি গঠন করেন। তিনি ১৯৯৬ সালের ষষ্ঠ জাতীয় সংসদ নির্বাচনে কুমিল্লা-৬ আসন থেকে সংসদ সদস্য হন।

## হত্যার দায়
১৫ আগস্ট ১৯৭৫ সালে শেখ মুজিবের পতন ও হত্যার সময় তিনি একজন প্রধান অংশগ্রহণকারী ছিলেন। তিনি পুরো সময় তৎকালীন আওয়ামী লীগ নেতা খন্দকার মোশতাকের সঙ্গে যোগাযোগ বজায় রাখছিলেন। ষড়যন্ত্রকারীরা ঢাকা সেনানিবাসে তার বাসভবনে বেশ কয়েকটি বৈঠক করেন। হত্যার পর তিনি মেজর থেকে লেফটেন্যান্ট কর্নেলে পদোন্নত হন। তিনি হুসেইন মুহাম্মদ এরশাদের শাসনামলে ঢাকায় ফিরে আসেন।

### শাস্তি
শেখ মুজিবের হত্যার দায়ে তাকে দোষী সাব্যস্ত করা হয় এবং মৃত্যুদণ্ডের রায় দেয়া হয়। ২০১৬ সাল পর্যন্ত পাওয়া খবর অনুযায়ী তিনি মার্কিন যুক্তরাষ্ট্রে রয়েছেন। বাংলাদেশ সরকার মার্কিন সরকারের সাথে কথা বলে তাকে বাংলাদেশে ফিরিয়ে আনতে চেষ্টা করছে। ২০১৬ সালে শেখ মুজিবের হত্যার দায়ে দোষী সাব্যস্ত হওয়ায় তার সম্পত্তিগুলি জব্দ করার অনুমতি দিয়ে বাংলাদেশ সরকার একটি আইন পাশ করে। কুষ্টিয়াভিত্তিক জুবিলী ব্যাংক রশীদের শেয়ার বাংলাদেশ ব্যাংক জব্দ করার আদেশ দেয়। তার মেয়ে মেহনাজ রশিদ ফ্রিডম পার্টির বর্তমান নেত্রী এবং ২০০৯ সালে বাংলাদেশ পুলিশ তাকে গ্রেপ্তার করে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশী লেফটেন্যান্ট কর্নেল
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ ফ্রিডম পার্টির রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
বিষয়শ্রেণী:কুমিল্লা জেলার ব্যক্তি
কেডিই প্রকল্প

**কেডিই প্রকল্প** হলো কেডিইর নিজস্ব গিট সার্ভারে হোস্টকৃত ও কেডিই কম্যুনিটি কর্তৃক উন্নয়নকৃত প্রকল্পসমূহ, উদাহরণস্বরূপ কেডিই প্লাজমা, কেডিই ফ্রেমওয়ার্ক, অথবা আমারক, ক্রিটা অথবা ডিজিকামের মত অ্যাপলিকেশন। কেডিইর ভিজুয়ালডিজাইনগ্রুপের সহযোগিতায় ব্রিজ ডেস্কটপ থিম অথবা অক্সিজেন আইকনসেটের মতো কিছু ননকোডিং কর্মও রয়েছে। আবার নন-কিউটি অ্যাপলিকেশন যেমন জিকমপ্রিস (জিটিকে-ভিত্তক) অথবা পরিপূর্ণ ওয়েব-ভিত্তিক প্রকল্প যেমন উইকিটুলার্নও কেডিই প্রকল্পের অংশ এখন।

## পরিদর্শন
এটার শুরু হয়েছিলো মুক্ত ডেস্কটপ পরিবেশ উন্নয়নের একটি আইডিয়া থেকে। 
প্রকল্পটি খুব দ্রুত এক সেট ডেস্কটপ উপাদান, লাইব্রেরি ও সমন্বিত দর্শন ও প্রযুক্তির অ্যাপলিকেশন সমূহে পরিণত হলো। আজকের মতে অনেকগুলো কেডিই প্রকল্প রয়েছে, যাদের কিছু স্বকীয় আর কিছু আরও বড় উপপ্রকল্পে একত্রিত:

* কেডিই সফটওয়্যার সংকলন: একটি ভিত সেট যা তিনটি অংশে বিভক্ত: 
** কেডিই প্লাজমা ওয়ার্কস্পেস সমূহ
** কেডিই ফ্রেমওয়ার্ক (পূর্বের কেডিইলিবস: লাইব্রেরি সমূহের একটি সংগ্রহ যা ফ্রেমওয়ার্ক ও সফটওয়্যার ডেভেলপারদের জন্যে ফাংশনালিটি সরবরাহ করে। 
** কেডিই অ্যাপলিকেশন বান্ডিল: কনকারার, ডলফিন,কেরাইট ও কনসোলের মত মূল অ্যাপলিকেশন ধারণ করে।
* কেডিই-প্লাজমা-অ্যাডঅন: সংযোজিত প্লাজমা উইজেট। 
* কেডিই-নেটওয়ার্ক
* কেডিই-পিম
* কেডিই-গ্রাফিক্স
* কেডিই-মাল্টিমিডিয়া
* ফনন
* কেডিই-অভিগম্যতা: প্রবেশযোগ্যতা অ্যাপলিকেশন।
* কেডিই-ইউটিলিটি
* কেডিই-এডু
* কেডিই-গেমস
* কেডিই-টয়জ
* কেডিই-আর্টওয়ার্ক: সংযোজিত আইকন, স্টাইল ইত্যাদি। 
* কেডিই-অ্যাডমিন
* কেডিই-এসডিকে
* কেডিই-বাইন্ডিংস
* কেডিই-ওয়েবডেভ: ওয়েব উন্নয়ন হাতিয়ার
* কেডিই-এক্সট্রাগিয়ার

### অন্যান্য প্রকল্প
* কেডিই নিয়ন : উবুন্টু ভিতের উপর অধুনার কেডিই সফটওয়্যার প্যাকেজ সমূহ বৈশিষ্ট্যান্বিত একটি ডিস্ট্রিবিউশন। 
* উইকিটুলার্ন : মানুষের জ্ঞান ভাগাভাগি ও অংশগ্রহণের জন্যে একটি উইকি-ভিত্তিক ওয়েব ফ্রেমওয়ার্ক।

## উন্নয়ন
### উৎস কোড
প্রতিটা কেডিই প্রকল্পের উৎস কোড গিট ব্যবহার করে একটি সোর্স কোড রিপোজিটরিতে সংরক্ষিত হয়।  স্টেবল সংস্করণসমূহ কনফিগার স্ক্রিপ্টসহ সোর্স কোড ফর্মে কেডিই এফটিপি সার্ভারে মুক্তি পায়।

### প্রয়োগ
অধিকাংশ কেডিই প্রকল্প সমূহ কিউটি ফ্রেমওয়ার্ক ব্যবহার করছে, যা অধিকাংশ ইউনিক্স ও ইউনিক্স-সদৃশ ব্যবস্থা (ম্যাকওএস সহ) সমূহে এবং মাইক্রোসফট উইন্ডোজে চলে।
 সিমেক বিল্ড টুল হিসেবে ব্যবহৃত হয়। এটি কেডিইকে বিস্তৃত পরিমাণের প্ল্যাটফর্ম সমর্থনে সহায়তা করে। অনুবাদের জন্যে গ্নু গেটটেক্সট ব্যবহৃত হয়। ডক্সিজেন ব্যবহৃত হয় এপিআই ডকুমেন্টেশন জেনারেট করতে।

## তথ্যসূত্র

## বহিঃসংযোগ

বিষয়শ্রেণী:১৯৯৮-এর সফটওয়্যার
বিষয়শ্রেণী:ডেস্কটপ পরিবেশ
বিষয়শ্রেণী:কেডিই সফটওয়্যার
মানবাজার বিধানসভা কেন্দ্র

**মানবাজার (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি তপসিলি উপজাতির জন্য সংরক্ষিত কিন্তু পূর্বে এটি উন্মুক্ত ছিল।
## এলাকা। লহরিয়া লহরী গ্রামে লহরিয়া গ্রামে ভোটার লিস্ট ২০২৫ এর ভোটার লিস্ট ২০২৬
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৩ নং মানবাজার (এসটি) বিধানসভা কেন্দ্রটি মানবাজার-১ এবং পুঞ্চা সমষ্টি উন্নয়ন ব্লক এবং ছাতুমাদার, ডালডালি এবং মঙ্গুরিয়া লালপুর গ্রাম পঞ্চায়েত গুলি হুড়া সমষ্টি উন্নয়ন ব্লক এর অন্তর্গত।

মানবাজার (এসটি) বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর শাম্যা প্যারি মাহাতো মানবাজার কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কামাক্ষা প্রসাদ সিং দেও কে এবং তৃণমূল কংগ্রেসের সীতারাম মাহাতোকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কমলাকান্ত মাহাতো ১৯৯৬ সালে কংগ্রেসের সীতারাম মাহাতোকে, ১৯৯১ সালে কংগ্রেসের নির্মল প্রসাদ মাহাতোকে, ১৯৮৭ এবং ১৯৮২ সালে কংগ্রেসের সীতারাম মাহাতোকে পরাজিত করেন। সিপিআই (এম) এর নকুল চন্দ্র মাহাতো ১৯৭৭ সালে কংগ্রেসের সীতারাম মাহাতোকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের সীতারাম মাহাতো জয়ী হন। লোক সেবক সংঘ/নির্দলের গিরিশ মাহাতো ১৯৬৯, ১৯৬৭ এবং ১৯৬২ সালে জয়ী হন। ১৯৫৭ সালে মানবাজার একটি যৌথ আসন ছিল,তার মধ্যে একটি আসন এসটি-র জন্য সংরক্ষিত ছিল। ১৯৫৭ সালে নির্দলের চৈতান মাঝি এবং সত্য কিঙ্কর মাহাতো উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, মানবাজার তথা পাটমদা নামে একটি যৌথ আসন ছিল। এই অংশটি বিহারের অংশ ছিল এখন পুরুলিয়া জেলার অন্তর্গত। ১৯৫১ সালে লোক সেবক সংঘের নিতাই সিং সরদার এবং সত্য কিঙ্কর মাহাতো উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি
মুজিবুল হক চুন্নু

**মুজিবুল হক চুন্নু** (১ সেপ্টেম্বর ১৯৫৪) বাংলাদেশের কিশোরগঞ্জ জেলার রাজনীতিবিদ ও বাংলাদেশ সরকারের সাবেক প্রতিমন্ত্রী। তিনি জাতীয় পার্টির মহাসচিব ছিলেন। দলটির চেয়ারম্যান জি এম কাদের তাঁকে ২০২৫ সালের ৭ জুলাই অব্যাহতি দিয়ে ব্যারিস্টার শামীম হায়দার পাটোয়ারীকে জাতীয় পার্টির (জাপা) মহাসচিব পদে নিয়োগ দেন।

## কর্মজীবন
চুন্নু ১৯৮৬ সালে অনুষ্ঠিত তৃতীয় জাতীয় সংসদ নির্বাচন ও ১৯৮৮ সালে অনুষ্ঠিত চতুর্থ জাতীয় সংসদ নির্বাচনে, জাতীয় পার্টির প্রার্থী হিসেবে তৎকালীন কিশোরগঞ্জ-৪ আসনের সংসদ সদস্য নির্বাচিত হন। মহাজোট প্রার্থী হিসেবে কিশোরগঞ্জ-৩ আসন থেকে ২০০৮ সালে অনুষ্ঠিত নবম জাতীয় সংসদ নির্বাচনে বিজয়ী হন। এর পর ২০১৪ সালে অনুষ্ঠিত দশম জাতীয় সংসদ নির্বাচনেও ৬২ হাজার ৯১৮ ভোট পেয়ে তিনি বিজয়ী হন। ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে মহাজোট থেকে তিনি পুনরায় সংসদ সদস্য নির্বাচিত হন।

তিনি বাংলাদেশ সরকারের শেখ হাসিনার তৃতীয় মন্ত্রিসভায়  শ্রম ও কর্মসংস্থান প্রতিমন্ত্রী দায়িত্ব পালন করেছেন। একই মন্ত্রীসভায় তিনি ২১ নভেম্বর ২০১৩ থেকে  ১২ জানুয়ারি ২০১৪ সাল পর্যন্ত যুব ও ক্রীড়া প্রতিমন্ত্রী হিসেবেও দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী আইনজীবী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বিষয়শ্রেণী:১৯৫৩-এ জন্ম
জোয়াহেরুল ইসলাম

**জোয়াহেরুল ইসলাম** (**ভিপি জোয়াহের** নামেও পরিচিত) ছিলেন একজন বাংলাদেশি রাজনীতিবিদ এবং সংসদ সদস্য। তিনি টাঙ্গাইল-৮ আসন থেকে ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। 

## প্রারম্ভিক জীবন
জোয়াহেরুল ইসলাম টাঙ্গাইল জেলার সখিপুর উপজেলার বেড়বাড়ী গ্রামে জন্মগ্রহণ করেন। তার পিতার নাম পরান আলী মিয়া ও মাতার নাম মালেকা বেগম। শিক্ষাজীবনে তিনি স্নাতকোত্তর ও এলএলবি ডিগ্রি অর্জন করেন।

## রাজনৈতিক জীবন
জোয়াহেরুল ইসলাম ছাত্রজীবন থেকে রাজনীতিতে যুক্ত হন। ১৯৭৯ সালে সরকারী সাদাত বিশ্ববিদ্যালয় কলেজ শাখা ছাত্রলীগের সভাপতি, টাঙ্গাইল জেলা ছাত্রলীগের যুগ্ম আহ্বায়ক, ১৯৮০ সালে টাঙ্গাইল জেলা ছাত্রলীগের সিনিয়র সহ-সভাপতি ও ১৯৮৩ সালে জেলা ছাত্রলীগের সভাপতি নির্বাচিত হন। তিনি কেন্দ্রীয় ছাত্রলীগের সহ-সম্পাদক হিসেবেও দায়িত্ব পালন করেন। নব্বইয়ের স্বৈরাচার বিরোধী আন্দোলনের সময় গঠিত ছাত্র সংগ্রাম পরিষদের টাঙ্গাইল জেলা কমিটির আহ্বায়ক ছিলেন।

তিনি ১৯৮৭-৮৮ ও ১৯৮৯-৯০ মেয়াদে সরকারী সাদাত বিশ্ববিদ্যালয় কলেজ ছাত্র সংসদের সহ-সভাপতি (ভিপি) হিসেবে দায়িত্ব পালন করেন। তিনি আওয়ামী লীগের টাঙ্গাইল জেলা শাখার সাধারণ সম্পাদকের দায়িত্ব পালন করেন। তিনি  ২০১৭ সালে টাঙ্গাইল জেলা আওয়ামী লীগের সাধারণ সম্পাদক হিসেবে দায়িত্ব পালন করেন।

২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি আবদুল কাদের সিদ্দিকীর মেয়ে কুড়ি সিদ্দিকীকে পরাজিত করে টাঙ্গাইল-৮ আসন থেকে সংসদ সদস্য নির্বাচিত হন।

২০২৪ সালের ৫ আগস্ট আওয়ামী সরকারের পতন ঘটলে তিনি গোপনে ভারত চলে যান এবং কলকাতার নিউটাউনে বসবাস শুরু করেন।

২০২৫ সালের ৮ মার্চ, বৈষম্যবিরোধী ছাত্র আন্দোলনের সংগঠক পরিচয়ে এক তরুণী তার ও তার পরিবারের কাছে ১০ কোটি টাকা চাঁদা দাবি করে ও চাঁদা না পেয়ে তার বাড়ি দখল করে ভাঙচুর, লুটপাট চালায় ও “পাগলের আশ্রম” চালু করে। এই নিয়ে সমালোচনার সৃষ্টি হলে যৌথবাহিনী অভিযান চালিয়ে তার বাড়ি দখলমুক্ত করে ও সেই তরুণীকে গ্রেপ্তার করে।

## মৃত্যু
জোয়াহেরুল ইসলাম ২০২৬ সালের ২৭ ফেব্রুয়ারি কলকাতার দমদমে অবস্থিত ফিনিক্স মেডিকেল সেন্টার হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
কেডিই ফ্রেমওয়ার্ক

**কেডিই ফ্রেমওয়ার্ক** হলো কেডিই কর্তৃক লাইব্রেরি সমূহ ও সফটওয়্যার ফ্রেমওয়ার্ক সমূহের একটি সংগ্রহ, যেগুলো কেডিই প্লাজমা ৫ ও কেডিই অ্যাপলিকেশনের জন্যে প্রযুক্তিগত ভিত হিসেবে ব্যবহৃত হয় এবং গ্নু লেসার জেনারেল পাবলিক লাইসেন্স (এলজিপিএল)-এর অধীনে বিতরণ করা হয়।

অন্তর্ভুক্ত এসব আলাদা আলাদা ফ্রেমওয়ার্ক সমূহ হার্ডওয়্যার একীভূতকরণ, ফাইল ফরমেট সমর্থন, সংযোজিত গ্রাফিক্যাল নিয়ন্ত্রণ উপাদান, প্লটিং ফাংশন সমূহ, বানান যাচাইসহ অন্য অনেক সমাধান প্রদানের মাধ্যমে বিস্তৃত রকমের সাধারণভাবে প্রয়োজনীয় ফাংশনালিটি অফার করে। এ ফ্রেমওয়ার্কগুলো অনেকগুলো অপারেটিং সিস্টেমের জন্যে রয়েছে।

## পরিগ্রহণ
কেডিই ফ্রেমওয়ার্কের সোর্স কোড কেডিইলিবস ১ থেকে আছে। কেডিই সফটওয়্যার সংকলনের বাইরেও আরও কিছু পরিগ্রহণকারী থাকতে পারে, যথা এলএক্সকিউটি ডেস্কটপ পরিবেশ, সাবসার্ফেস ইত্যাদি।

ক্রিটার সংস্করণ ৩.০ কেডিই ফ্রেমওয়ার্ক ৫-এর উপর ভিত্তি করে।

## তথ্যসূত্র

বিষয়শ্রেণী:ফ্রি কম্পিউটার লাইব্রেরিসমূহ
বিষয়শ্রেণী:কম্পিউটিং প্ল্যাটফর্ম
বিষয়শ্রেণী:মুক্ত কম্পিউটার গ্রন্থাগার
কেডিই অ্যাপ্লিকেশন

**কেডিই অ্যাপলিকেশন বান্ডিল** হলো এক সেট অ্যাপলিকেশন ও সমর্থন দেয়া লাইব্রেরি যেগুলো কেডিই কম্যুনিটি দ্বারা ডিজাইন করা হয়েছে, প্রাথমিকভাবে লিনাক্স-ভিত্তিক অপারেটিং সিস্টেম সমূহে ব্যবহার করা হয় তবে অধিকাংশ ক্ষেত্রে অন্যান্য প্ল্যাটফর্মেও  ব্যবহার করা যায়। 
পূর্বে কেডিই অ্যাপলিকেশন বান্ডিল কেডিই সফটওয়্যার সংকলনের অংশ ছিলো। বান্ডিলটি প্রায় ১০০-এরও বেশি অ্যাপলিকেশনের সমষ্টিতে গড়ে উঠেছে এবং কেডিই প্ল্যাটফর্ম ৪ থেকে কেডিই ফ্রেমওয়ার্ক ৫-এ পোর্ট হওয়ার প্রক্রিয়ায় আছে। বিশিষ্ট অ্যাপলিকেশন সমূহের মধ্যে আছে ফাইল ব্যবস্থাপক ডলফিন, ডকুমেন্ট প্রদর্শক ওকুলার, টেক্সট সম্পাদক ক্রট, আর্কাইভিং সরঞ্জাম আর্ক ও টার্মিনাল ইমুলেটর কনসোল।

## তথ্যসূত্র

বিষয়শ্রেণী:অ্যাপ্লিকেশন সফটওয়্যার
বিষয়শ্রেণী:সফটওয়্যারের তালিকা
ক্রিটা

**ক্রিটা** একটি ফ্রি ও ওপেন সোর্স রাস্টার গ্রাফিক্স সম্পাদক, মূলত আধুনিক অঙ্কন এবং অ্যানিমেশনের উদ্দেশ্যে। এতে কম বিভ্রান্তিকর ব্যবহারকারী ইন্টারফেস, উচ্চমানের ওপেনজিএল ত্বরিত  পট, রঙ ব্যবস্থাপনা সমর্থন, অগ্রগামী তুলি যন্ত্র, অধ্বংসাত্মক লেয়ার ও মুখোশ, গ্রুপ-ভিত্তিক লেয়ার ব্যবস্থাপনা, ভেক্টর শিল্পকর্ম সমর্থন ও পরিবর্তনযোগ্য কাস্টমাইজেশন প্রোফাইল রয়েছে। এটি গ্নু/লিনাক্স, মাইক্রোসফট উইন্ডোজ, ও ম্যাকওএসে চলে।

## তথ্যসূত্র

## বহিঃসংযোগ

* 

বিষয়শ্রেণী:২০০৫-এর সফটওয়্যার
বিষয়শ্রেণী:কেডিই অ্যাপলিকেশন
বিষয়শ্রেণী:মুক্ত সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:গ্রাফিক্স ডিজাইন সফটওয়্যার
বিষয়শ্রেণী:বহনযোগ্য সফটওয়্যার
২০১৮-১৯ নেপাল ক্রিকেট দলের সংযুক্ত আরব আমিরাত সফর

নেপাল ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য খেলার জন্য সংযুক্ত আরব আমিরাত সফর করে, জানুয়ারি থেকে ফেব্রুয়ারি ২০১৯-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০১৯-এ আমিরাতি ক্রিকেট
বিষয়শ্রেণী:২০১৯-এ নেপালি ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত সফর
বিষয়শ্রেণী:নেপাল ক্রিকেট দলের বিদেশ সফর
গোড্ডা জেলা

থাম্ব|গোড্ডা জেলায় ধানক্ষেত

**গোড্ডা জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা জ্যৈষ্ঠ ১৩৯০ বঙ্গাব্দে(১৭ই মে ১৯৮৩ খ্রিস্টাব্দে) পুর্বতন সাঁওতাল পরগনা জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের উত্তর-পূর্ব অবস্থিত সাঁওতাল পরগনা বিভাগের অন্তর্গত৷ জেলাটির জেলাসদর গোড্ডা শহরে অবস্থিত এবং গোড্ডা মহকুমা ও মহাগামা মহকুমা নিয়ে গঠিত৷

## নামকরণ
সংস্কৃৃত শব্দ গোড্ডার অর্থ পা, হাটু বা নিম্ন অংশ৷ অনুমান করা যায় রাজমহল পার্বত্য অঞ্চলে পাদদেশে অবস্থিত হওয়া থেকে এই নামটি এসেছে৷ জেলাসদরের নামে জেলাটির নামকরণ করা হয়েছে৷

## ইতিহাস
## ঐতিহাসিক আন্দোলন
## ভূপ্রকৃৃতি
## অর্থনীতি
## অবস্থান
জেলাটির উত্তরে বিহার রাজ্যের ভাগলপুর জেলা, উত্তর-পূর্বে (ঈশান) ঝাড়খণ্ড রাজ্যের সাহেবগঞ্জ জেলা, পূর্বে ঝাড়খণ্ড রাজ্যের সাহেবগঞ্জ জেলা ও ঝাড়খণ্ড রাজ্যের পাকুড় জেলা, দক্ষিণ-পূর্বে (অগ্নি) ঝাড়খণ্ড রাজ্যের পাকুড় জেলা, দক্ষিণে ঝাড়খণ্ড রাজ্যের দুমকা জেলা, দক্ষিণ পশ্চিমে (নৈঋত) বিহার রাজ্যের বাঁকা জেলা, পশ্চিমে ঝাড়খণ্ড রাজ্যের বাঁকা জেলা এবং উত্তর-পশ্চিমে (বায়ু) বিহার রাজ্যের ভাগলপুর জেলা অবস্থিত। 

জেলাটির আয়তন ২২৬৬ বর্গ কিমি।
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম।
জেলার আয়তনের অনুপাত ঝাড়খণ্ড রাজ্যের ২.৮৪%।

## ভাষা
গোড্ডা জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম
## জনসংখ্যার উপাত্ত
মোট জনসংখ্যা ১০৪৭৯৩৯(২০০১ জনগণনা) ও  ১৩১৩৫৫১(২০১১ জনগণনা)৷ 
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১২তম৷
ঝাড়খণ্ড রাজ্যের ৩.৯৮% লোক গোড্ডা জেলাতে বাস করেন৷
জেলার জনঘনত্ব ২০০১ সালে ৪৯৭ ছিলো এবং ২০১১ সালে তা বৃদ্ধি পেয়ে ৫৮০ হয়েছে৷  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৩৫% , যা ১৯৯১-২০১১ সালের ২১.৬৮% বৃদ্ধির হারের থেকে বেশি৷  
জেলাটিতে লিঙ্গানুপাত ২০১১ অনুযায়ী ৯৩৮(সমগ্র) এবং শিশু(০-৬ বৎ) লিঙ্গানুপাত ৯৬০৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃতি
## শিক্ষা
জেলাটির স্বাক্ষরতা হার ৪৩.১৩%(২০০১) তথা ৫৬.৪০%(২০১১)৷
পুরুষ স্বাক্ষরতার হার ৫৭.৫২%(২০০১) তথা ৬৭.৮৪%(২০১১)৷
নারী স্বাক্ষরতার হার ২৭.৩৯%(২০০১) তথা ৪৪.১৪% (২০১১)৷ জেলাটিতে শিশুর অনুপাত সমগ্র জনসংখ্যার ১৮.৪১%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ

## তথ্যসূত্র

বিষয়শ্রেণী:গোড্ডা জেলা
বিষয়শ্রেণী:ঝাড়খণ্ডের জেলা
সাদেক খান (রাজনীতিবিদ)

**সাদেক খান** একজন বাংলাদেশী রাজনীতিবিদ ও ব্যবসায়ী। তিনি বাংলাদেশের একাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে ঢাকা-১৩ আসন থেকে সংসদ সদস্য নির্বাচিত হন।

## প্রারম্ভিক জীবন
সাদেক খান ঢাকা বিশ্ববিদ্যালয় থেকে ইতিহাস বিষয়ে সম্মান ডিগ্রি অর্জন করেন।

## রাজনৈতিক ক্যারিয়ার
সাদেক খান ১৯৭৩ সালে ঢাকা কলেজ ছাত্রলীগের সদস্য ছিলেন। 

১৯৯২ সালে তিনি ৪৭ নং ওয়ার্ড আওয়ামী লীগের সভাপতি হয়েছিলেন। এরপর ১৯৯৬ থেকে ২০১৫ সাল পর্যন্ত মোহাম্মদপুর থানা আওয়ামী লীগের সভাপতির দায়িত্ব পালন করেন।

১৯৯৭ সালে তিনি অবিভক্ত ঢাকা সিটি করপোরেশনের সর্বকনিষ্ঠ কাউন্সিলর নির্বাচিত হয়ে ২০০১ সাল পর্যন্ত দায়িত্ব পালন করেছিলেন। তিনি তৎকালীন ৪৭ নং ওয়ার্ড ও বর্তমান ৩৪ নং ওয়ার্ড থেকে চারবার কাউন্সিলর নির্বাচিত হন।

এছাড়া তিনি সর্বশ্রেষ্ঠ কাউন্সিলরের পুরস্কারও পেয়েছেন।

তিনি তখন দু’বার ভারপ্রাপ্ত মেয়রের দায়িত্ব পালন করেন।

১৯৯৬, ২০০১ ও ২০০৮ সালের জাতীয় সংসদ নির্বাচনে ঢাকা-১৩ আসনের নির্বাচন পরিচালনা কমিটির সভাপতির দায়িত্ব পালন করেন।

তিনি ঢাকা মহানগর উত্তর আওয়ামী লীগের সাবেক সাধারণ সম্পাদক।

বর্তমানে তিনি ঢাকা মহানগর উত্তর আওয়ামী লীগের সহ সভাপতি।

তিনি বাংলাদেশ আওয়ামী লীগের মনোনীত প্রার্থী হিসেবে একাদশ জাতীয় সংসদ নির্বাচনে ঢাকা-১৩ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
পশ্চিম সিংভূম জেলা

**পশ্চিম সিংভূম জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা মাঘ ১৩৯৬ বঙ্গাব্দে (১৬ই জানুয়ারি ১৯৯০ খ্রিস্টাব্দে) পুর্বতন সিংভূম জেলা ভেঙে পূর্ব ও পশ্চিম সিংভূম জেলা গঠন  করা হয়৷ ১৬ই বৈশাখ ১৪০৮ বঙ্গাব্দে(৩০ এপ্রিল ২০০১ খ্রিস্টাব্দ) আবার পশ্চিম সিংভূম জেলা খন্ডিত করে নতুন পশ্চিম সিংভূম জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর চাইবাসা শহরে অবস্থিত এবং চাইবাসা সদর মহকুমা, পোড়াহাট চক্রধরপুর মহকুমা ও জগন্নাথপুর মহকুমা নিয়ে গঠিত৷

## নামকরণ
সিংভূম নামটি নিয়ে দুই ধরনের জনশ্রুতি আছে৷ কারো কারো মতে, পোড়াহাটের রাজপরিবারের পদবী 'সিং' এবং তাদের শাসিত ভূমি থেকে 'ভূম' শব্দটি একত্রিত করে সিংভূম জেলার নামকরণ করা হয়৷ আবার কারো মতে জেলাটির আদিনিবাসীদের অভিভাবক সিং বোঙ্গা, তার নাম থেকেই এই জেলাটির নাম৷ পরবর্তীকালে সিংভূম জেলা ভেঙে পশ্চিম সিংভূম জেলা তৈরী করা হয়৷

## ইতিহাস
## ঐতিহাসিক আন্দোলন
## ভূপ্রকৃৃতি
## অর্থনীতি
## অবস্থান
*জেলাটির উত্তরে [[ঝাড়খণ্ড]] রাজ্যের [[খুঁটি জেলা]] ও [[ঝাড়খণ্ড]] রাজ্যের [[সরাইকেল্লা খরসোয়া জেলা]]*৷ *জেলাটির উত্তর পূর্বে(ঈশান) [[ঝাড়খণ্ড]] রাজ্যের [[সরাইকেল্লা খরসোয়া জেলা]]*৷ *জেলাটির পূর্বে [[ওড়িশা]] রাজ্যের [[ময়ুরভঞ্জ জেলা]]*৷ *জেলাটির দক্ষিণ পূর্বে(অগ্নি) [[ওড়িশা]] রাজ্যের [[ময়ুরভঞ্জ জেলা]]*৷ *জেলাটির দক্ষিণে [[ওড়িশা]] রাজ্যের [[কেন্দুঝর জেলা]]*৷ *জেলাটির দক্ষিণ পশ্চিমে(নৈঋত) [[ওড়িশা]] রাজ্যের [[সুন্দরগড় জেলা]]*৷ *জেলাটির পশ্চিমে [[ঝাড়খণ্ড]] রাজ্যের [[সিমডেগা জেলা]]*৷ *জেলাটির  উত্তর পশ্চিমে(বায়ু) [[ঝাড়খণ্ড]] রাজ্যের [[খুঁটি জেলা]]*৷

জেলাটির আয়তন ৭২২৪ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে ম৷
জেলার আয়তনের অনুপাত ঝাড়খণ্ড রাজ্যের ৯.০৬%৷

## ভাষা
পশ্চিম সিংভূম জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম
## জনসংখ্যা
মোট জনসংখ্যা ১২৩৩৯৪৫(২০০১ জনগণনা) ও  ১৫০২৩৩৮(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৮ম৷
ঝাড়খণ্ড রাজ্যের ৪.৫৫% লোক পশ্চিম সিংভূম জেলাতে বাস করেন৷
জেলার জনঘনত্ব ২০০১ সালে ১৭২ ছিলো এবং ২০১১ সালে তা বৃদ্ধি পেয়ে ২০৮ হয়েছে  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২১.৭৫% , যা ১৯৯১-২০১১ সালের ১৩.৪৮% বৃদ্ধির হারের থেকে বেশি৷  
জেলাটিতে লিঙ্গানুপাত ২০১১ অনুযায়ী ১০০৫(সমগ্র) এবং শিশু(০-৬ বৎ) লিঙ্গানুপাত ৯৮৩৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃতি
## শিক্ষা
জেলাটির স্বাক্ষরতা হার ৪৬.৮২%(২০০১) তথা ৫৮.৬৩%(২০১১)৷
পুরুষ স্বাক্ষরতার হার ৬১.৬৯%(২০০১) তথা ৭১.১৩%(২০১১)৷
নারী স্বাক্ষরতার হার ৩১.৮৮%(২০০১) তথা ৪৬.২৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৪১%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ

## তথ্যসূত্র

বিষয়শ্রেণী:পশ্চিম সিংভূম জেলা
বিষয়শ্রেণী:ঝাড়খণ্ডের জেলা
বিষয়শ্রেণী:১৯৯০-এ বিহারে প্রতিষ্ঠিত
দিনার

**দিনার** বেশ কয়েকটি দেশে প্রধান মুদ্রা ইউনিট এবং ঐতিহাসিকভাবে আরও অনেক কিছু দেশে ব্যবহৃত হয়েছিল।

মধ্যযুগীয় ইসলামিক সম্রাজ্যের প্রধান মুদ্রা ছিলো সোনার দিনার। হিজরী পূর্বাব্দ ৭৭ সালে (খ্রীষ্ট পূর্ব ৬৯৬ থেকে ৬৯৭ সাল) আধুনিক দিনার ঐতিহাসিকভাবে অনুমোদন করেন প্রথম খলিফা আব্দুল মালিক ইবনে মারওয়ান। দিনার শব্দটি প্রাচীন রোমের রৌপ্য মুদ্রার মুদ্রা থেকে প্রাপ্ত, প্রথম মুদ্রাটি প্রায় ২১১ খ্রিস্টপূর্বাব্দে নির্মিত হয়েছিল।

## আইনি স্বীকৃতি
## আরও দেখুন
* ইসলামিক সহযোগিতা সংস্থার অর্থনীতি
* ক্যালান্টানিজ দিনার
* চলমান মুদ্রার তালিকা
* মধ্য প্রাচ্যের অর্থনৈতিক সংহতকরণ

## তথ্যসূত্র

## বহিঃসংযোগ

*মালয়েশিয়া: Kelantan collects Zakat in Shariah money

বিষয়শ্রেণী:দিনার
বিষয়শ্রেণী:ইসলামি ব্যাংকিং
বিষয়শ্রেণী:ইসলামি ব্যাংকিং ও আর্থিক পরিভাষা
বিষয়শ্রেণী:আধুনিক অপ্রচলিত মুদ্রা
বিষয়শ্রেণী:মূল্যবোধ (মুদ্রা)
মোকাব্বির খান

**মোকাব্বির খান** (**জন্ম:** ২৩ মার্চ ১৯৬১) একজন বাংলাদেশি রাজনীতিবিদ যিনি সিলেট-২ আসনের সংসদ সদস্য।

## প্রারম্ভিক জীবন
মোকাব্বির খান ২৩ মার্চ ১৯৬১ সালে সিলেটের বালাগঞ্জের বর্তমান ওসমানীনগর উপজেলার চান্দাইর পাড়ায় জন্মগ্রহণ করেন। তার পিতার নাম মোহাম্মদ ফিরোজ খান ও মাতা মহিবুন নেছা খাতুন।

## রাজনৈতিক জীবন
মোকাব্বির খান ২০১৮ সালে একাদশ জাতীয় সংসদ নির্বাচনে গণফোরামের মনোনয়নে উদীয়মান সূর্য্য প্রতীকে তিনি জাতীয় পার্টির ইয়াহ্ইয়া চৌধুরীকে পরাজিত করে সিলেট-২ (বিশ্বনাথ ও ওসমানীনগর) আসন থেকে সংসদ সদস্য নির্বাচিত হন। তিনিই গণফোরামের নির্বাচিত প্রথম সংসদ সদস্য। গনফোরাম নির্বাচনে জাতীয় ঐক্যফ্রন্ট হিসেবে জোটগতভাবে নির্বাচন করে এবং ঐক্যফ্রন্ট থেকে এ আসনের নিখোঁজ বিএনপি নেতা ইলিয়াস আলীর স্ত্রী তাহসিনা রুশদীর লুনাকে মনোনয়ন প্রদান করা হয়। পরবর্তীতে মোকাব্বির খান ঐক্যফ্রন্ট প্রার্থী লুনাকে সমর্থন দিয়ে লন্ডনে তার কর্মস্থলে চলে যান। কিন্তু নির্বাচনকালীন প্রচারণা চলার সময় লুনার প্রার্থিতা বাতিল করা হয় ফলে ঐক্যফ্রন্ট মোকাব্বিরকে সমর্থন দেয়। তিনি বর্তমানে গণফোরামের প্রেসিডিয়াম সদস্য হিসেবে দায়িত্ব পালন করছেন। তিনি সংসদের লাইব্রেরি কমিটির সদস্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সিলেট জেলার রাজনীতিবিদ
বিষয়শ্রেণী:গণফোরামের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:১৯৬১-এ জন্ম
বিষয়শ্রেণী:যুক্তরাজ্যে প্রবাসী বাংলাদেশী
ডিজিক্যাম

**ডিজিক্যাম** ( 
) কেডিই অ্যাপলিকেশন ব্যবহার করে সি++-এ লিখিত একটি ফ্রি ও ওপেন সোর্স চিত্র অনুসূচক ও ট্যাগ সম্পাদক।

## বৈশিষ্ট্য
প্রয়োজনীয় লাইব্রেরি সমূহ ইন্সটল থাকলে ডিজিক্যাম অধিকাংশ ডেস্কটপ পরিবেশ ও উইন্ডো ব্যবস্থাপকে চলে। এটি সব প্রধান ইমেজ ফাইল ফরমেট সমর্থন করে, যেমন জেপিইজি ও পিএনজি সহ সাথে সাথে ২০০-এর উপর র ইমেজ ফরমেট। এটি ফটোগ্রাফের সংগ্রহ ডিরেক্টরি-ভিত্তিক অ্যালবাম, অথবা তারিখ, সময়রেখা বা ট্যাগ অনুযায়ী ডায়নামিক অ্যালবাম সংগঠিত করতে পারে। ব্যবহারকারীরা শিরোনাম ও রেটিংও যোগ করতে পারে তাদের ছবিতে, অনুসন্ধান করতে পারে ও পরবর্তী ব্যবহারের জন্যে অনুসন্ধান সংরক্ষণ করতে পারে। প্লাগ-ইন ব্যবহার করে ব্যবহারকারীরা বিভিন্ন অনলাইন সেবায় অ্যালবাম আমদানি করতে পারে, যার মধ্যে আছে ফেসবুক, ফ্লিকার, গুগল আর্থ, মিডিয়াউইকি ইত্যাদি। প্লাগ-ইন ফটো বার্ন করাতে ও ওয়েব গ্যালারি সৃষ্টি করতেও রয়েছে।

## তথ্যসূত্র

## বহিঃসংযোগ
* 
* ডিজিক্যাম ব্যবহারকারী উইকি

বিষয়শ্রেণী:এক্সট্রাগিয়ার
বিষয়শ্রেণী:লিনাক্স সফটওয়্যার
বিষয়শ্রেণী:কেডিই অ্যাপলিকেশন
রাঁচি জেলা

থাম্ব|গোন্দা পাহাড়

**রাঁচি জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি, রাজ্যটির রাজধানী শহর এই জেলাতেই অবস্থিত৷ ১লা জ্যৈষ্ঠ ১৩৯০ বঙ্গাব্দে(১৬ই মে ১৯৮৩ খ্রিষ্টাব্দে) পুর্বতন রাঁচী জেলা ভেঙে পশ্চিমাংশ নিয়ে গঠন  করা হয় রাঁচি জেলা, যা আবার ২৫শে ভাদ্র ১৪১৪ বঙ্গাব্দে(১২ সেপ্টেম্বর ২০০৭ খ্রিষ্টাব্দ) আবার খন্ডিত করে তার উত্তরাংশ নিয়ে নতুন রাঁচি জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর রাঁচি শহরে অবস্থিত এবং রাঁচি মহকুমা ও বুন্ডূ মহকুমা নিয়ে গঠিত৷

## নামকরণ
রাঁচি নামটি নিয়ে দুপ্রকার জনশ্রুতি আছে৷ বর্তমানে যে অঞ্চলে শহরটি অবস্থিত তাার পুরানো নাম ছিলো আরচি, কুরুখ ভাষাতে যার অর্থ বাঁশবন৷ আবার ভিন্ন মতে, রাঁচি নামটি এসেছে রিচি থেকে৷ রিচি-বুরু হলেন স্থানীয় আদিবাসীদের আরাধ্য৷ রিচি-বুরু মন্দিরটি রাঁচির অনতিদূরেই অবস্থিত৷

## ইতিহাস
## ঐতিহাসিক আন্দোলন
## ভূপ্রকৃতি

## অর্থনীতি
## অবস্থান
*জেলাটির উত্তরে [[ঝাড়খণ্ড]] রাজ্যের [[হাজারিবাগ জেলা]] ও [[ঝাড়খণ্ড]] রাজ্যের [[রামগড় জেলা]]*৷ *জেলাটির উত্তর পূর্বে(ঈশান) [[ঝাড়খণ্ড]] রাজ্যের [[রামগড় জেলা]]*৷ *জেলাটির পূর্বে [[পশ্চিমবঙ্গ]] রাজ্যের [[পুরুলিয়া জেলা]]*৷ *জেলাটির দক্ষিণ পূর্বে(অগ্নি) [[ঝাড়খণ্ড]] রাজ্যের [[সরাইকেল্লা খরসোয়া জেলা]]*৷ *জেলাটির দক্ষিণে [[ঝাড়খণ্ড]] রাজ্যের [[খুঁটি জেলা]]*৷ *জেলাটির দক্ষিণ পশ্চিমে(নৈঋত) [[ঝাড়খণ্ড]] রাজ্যের [[গুমলা জেলা]]*৷ *জেলাটির পশ্চিমে [[ঝাড়খণ্ড]] রাজ্যের [[লোহারদাগা জেলা]]*৷ *জেলাটির  উত্তর পশ্চিমে(বায়ু) [[ঝাড়খণ্ড]] রাজ্যের [[লাতেহার জেলা]] ও [[ঝাড়খণ্ড]] রাজ্যের [[চাতরা জেলা]]*৷

জেলাটির আয়তন ৫০৯৭ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৬.৩৯%৷

## ভাষা
রাঁচি জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম
## জনসংখ্যার উপাত্ত
মোট জনসংখ্যা ২৩৫০৬১২(২০০১ জনগণনা) ও  ২৯১৪২৫৩(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১ম৷
ঝাড়খণ্ড রাজ্যের ৮.৮৩% লোক রাঁচি জেলাতে বাস করেন৷
জেলার জনঘনত্ব ২০০১ সালে ৪৬১ ছিলো এবং ২০১১ সালে তা বৃদ্ধি পেয়ে ৫৭২ হয়েছে  
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৩.৯৮% , যা ১৯৯১-২০১১ সালের ২৮.৫৮% বৃদ্ধির হারের থেকে কম৷  
জেলাটিতে লিঙ্গানুপাত ২০১১ অনুযায়ী ৯৪৯(সমগ্র) এবং শিশু(০-৬ বৎ) লিঙ্গানুপাত ৯৩৮৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃতি
## শিক্ষা
জেলাটির স্বাক্ষরতা হার ৬৬.৭১%(২০০১) তথা ৭৬.০৬%(২০১১)৷
পুরুষ স্বাক্ষরতার হার ৭৮.১৮%(২০০১) তথা ৮৪.২৬%(২০১১)৷
নারী স্বাক্ষরতার হার ৫৪.২৭%(২০০১) তথা ৬৭.৪৪% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৭৭%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ

## তথ্যসূত্র

## বহিঃসংযোগ

* ওয়েবসাইট

বিষয়শ্রেণী:রাঁচি জেলা
বিষয়শ্রেণী:ঝাড়খণ্ডের জেলা
বিষয়শ্রেণী:১৮৯৯-এ ভারতে প্রতিষ্ঠিত
জাফর আলম (কক্সবাজারের রাজনীতিবিদ)

**মো. জাফর আলম** (জন্ম: ১২ জুন ১৯৫৭) একজন বাংলাদেশি রাজনীতিবিদ। তিনি কক্সবাজার-১ আসনের সাবেক সংসদ সদস্য।
 
## প্রারম্ভিক জীবন
জাফর আলম ১২ জুন ১৯৫৭ সালে কক্সবাজার জেলার চকরিয়া পৌরসভার ৭নং ওয়ার্ডে পালাকাটা গ্রামে জন্মগ্রহণ করেন। তার পিতার নাম লাল মোহাম্মদ সওদাগর ও মাতার নাম তমনা খাতুন। তিনি চট্টগ্রাম বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে স্নাতকোত্তর ডিগ্রি অর্জন করেন।

## রাজনৈতিক জীবন
জাফর আলম ২০০৫ সালে চকরিয়া পৌরসভার মেয়র নির্বাচিত হন। ২০১৪ সালে উপজেলা পরিষদ চেয়ারম্যান নির্বাচিত হন।  বর্তমানে তিনি চকরিয়া উপজেলা আওয়ামী লীগের সভাপতি হিসেবে দায়িত্ব পালন করছেন। 

তিনি ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির হাসিনা আহমেদকে পরাজিত করে কক্সবাজার-১ আসন থেকে সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে কক্সবাজার-১ আসন থেকে পরাজিত হন।

## অভিযোগ
জাফর আলমের বিরুদ্ধে অনিয়ম, অবৈধ সম্পদ অর্জন এবং স্থানীয়দের ওপর নির্যাতন-নিপীড়ন চালানোর অভিযোগ ওঠে তার বিরুদ্ধে।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কক্সবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশের মেয়র
বিষয়শ্রেণী:উপজেলা পরিষদের চেয়ারম্যান
আনোয়ার হোসেন খান

**আনোয়ার হোসেন খান** একজন বাংলাদেশি ব্যবসায়ী, রাজনীতিবিদ এবং একাদশ জাতীয় সংসদ সদস্য। তিনি লক্ষ্মীপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।

## প্রারম্ভিক জীবন
আনোয়ার হোসেন খান ১৯৬১ সালে লক্ষ্মীপুর জেলার রামগঞ্জ উপজেলার কাঞ্চনপুরের পূর্ববিঘা গ্রামে জন্মগ্রহণ করেন। তার পিতার নাম ছাকাওয়াত উল্লা খান ও মাতার নাম আনোয়ারা বেগম। শিক্ষাজীবনে তিনি ব্যবসায়ে স্নাতকোত্তর ডিগ্রি অর্জন করেন।

## কর্মজীবন
আনোয়ার হোসেন খান মডার্ন গ্রুপ অব কোম্পানিজ’র ও এর অধীনে বিভিন্ন প্রতিষ্ঠান যেমন, আনোয়ার খান মডার্ন মেডিকেল কলেজের প্রতিষ্ঠাতা ও চেয়ারম্যান হিসেবে দায়িত্ব পালন করছেন। এছাড়াও তিনি শাহ্‌জালাল ইসলামী ব্যাংক লিমিটেডের পরিচালকদের নির্বাহী কমিটির চেয়ারম্যান হিসেবে দায়িত্ব পালন করছেন। এরপূর্বে তিনি ব্যাংকটির চেয়ারম্যান হিসেবে দায়িত্ব পালন করেন। এছাড়াও তিনি প্রাইম বিশ্ববিদ্যালয়ের গভর্নিং বডির সদস্য হিসেবেও ছিলেন।

## রাজনৈতিক জীবন
আনোয়ার হোসেন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির প্রার্থী শাহাদাত হোসেনকে পরাজিত করে লক্ষ্মীপুর-১ আসন থেকে প্রথমবারেরমত সংসদ সদস্য নির্বাচিত হন। তিনি আওয়ামী লীগের রামগঞ্জ উপজেলা শাখার জ্যেষ্ঠ সহ-সভাপতি হিসেবে দায়িত্ব পালন করছেন।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:লক্ষ্মীপুর জেলার ব্যক্তি
কাশীপুর, পুরুলিয়া বিধানসভা কেন্দ্র

**কাশীপুর (বিধানসভা কেন্দ্র)** ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। ২০১১ সাল থেকে এই কেন্দ্রটি উন্মুক্ত হয় কিন্তু পূর্বে তপসিলি উপজাতির জন্য সংরক্ষিত ছিল।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৪ নং কাশীপুর বিধানসভা কেন্দ্রটি কাশীপুর সমষ্টি উন্নয়ন ব্লক এবং হুরা, জাবড়া, কালাবানী, কেশরগড়, লাধুরকা, লক্ষনপুর ও রাখেড়া বিশপুরি গ্রাম পঞ্চায়েত গুলি হুরা সমষ্টি উন্নয়ন ব্লক এর অন্তর্গত।

কাশীপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।  পূর্বে এই কেন্দ্রটি বাঁকুড়া লোকসভা কেন্দ্র এর অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১

### ১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) রবীন্দ্রনাথ হেমব্রম  কাশীপুর বিধানসভা কেন্দ্র থেকে জয়ী হন  ২০০৬ সালে তৃণমূল কংগ্রেসের অনাথ বন্ধু পাটারকে, ২০০১ সালে তৃণমূল কংগ্রেসের বুদ্ধেশ্বর সোরেন এবং ১৯৯৬ সালে কংগ্রেসের সুভাষ চন্দ্র পাটারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুরেন্দ্রনাথ মাঝি ১৯৯১ সালে কংগ্রেসের নন্দলাল সোরেনকে পরাজিত করেন, ১৯৮৭ সালে কংগ্রেসের অনিল বরণ মুর্মুকে, ১৯৮২ সালে কংগ্রেসের সুভাষ চন্দ্র পাটারকে এবং ১৯৭৭ সালে জনতা পার্টির রামপদ মাঝিকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের মদন মোহন মাহাতো জয়ী হন। সিপিআই এর প্রবীর কুমার মল্লিক ১৯৬৯ সালে জয়ী হন। ১৯৬৭ সালে কংগ্রেসের এন.এস.দেও জয়ী হন। ১৯৬২ সালে কংগ্রেসের বুধান মাঝি জয়ী হন। ১৯৫৭ সালে নির্দলের লেদু মাঝি এবং কংগ্রেসের বুধান মাঝি উভয়ই কাশীপুর যৌথ আসন থেকে জয়ী হন। স্বাধীন ভারতের প্রথম নির্বাচন ১৯৫১ সালে, কাশীপুর তথা রঘুনাথপুর একটি যৌথ আসন ছিল। কংগ্রেসের বুধান মাঝি এবং নির্দলের আনন্দ প্রসাদ চক্রবর্তী উভয়ই ১৯৫১ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পুরুলিয়া জেলার রাজনীতি